આગામી ૨૬ જુલાઈના રોજ મોકો મળે તો ભરૂચથી વલસાડ સુધીનો અથવા તો કચ્છના મુન્દ્રાથી નલિયા સુધી ફેલાયેલા ચેરના જંગલોની મુલાકાત લેશો. જામનગરથી દ્વારિકાના કાંઠાળ વિસ્તારમાં પણ મેન્ગ્રોવ અને પરવાળા જોઈ શકાય છે. ભારતમાં આવેલાં દરિયાકાંઠો ધરાવતા તમામ રાજ્યો/સંઘ પ્રદેશોમાં પશ્ચિમ બંગાળ ચેર-વિસ્તારની દ્રષ્ટીએ મોખરાનું સ્થાન ધરાવે છે જયારે બીજો નંબર આપણા ગુજરાત રાજ્યનો છે જે એક ગૌરવ લેવા જેવી વાત છે.